CELEX: 32020R0485
Language: lv
Date: 2020-04-02 00:00:00
Title: Komisijas Īstenošanas regula (ES) 2020/485 (2020. gada 2. aprīlis), ar ko attiecībā uz dzīvu zirgu dzimtas dzīvnieku un to spermas, olšūnu un embriju ievešanu Savienībā no Taizemes groza Īstenošanas regulas (ES) 2018/659 I pielikumu (Dokuments attiecas uz EEZ)

3.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 103/10
               
            
         KOMISIJAS ĪSTENOŠANAS REGULA (ES) 2020/485
         (2020. gada 2. aprīlis),
         ar ko attiecībā uz dzīvu zirgu dzimtas dzīvnieku un to spermas, olšūnu un embriju ievešanu Savienībā no Taizemes groza Īstenošanas regulas (ES) 2018/659 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 92/65/EEK (1992. gada 13. jūlijs), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A pielikuma I nodaļā (1), un jo īpaši tās 17. panta 3. punktu,
         ņemot vērā Padomes Direktīvu 2009/156/EK (2009. gada 30. novembris) par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (2) un jo īpaši tās 2. panta i) punktu, 12. panta 1., 4. un 5. punktu, 13. panta 2. punktu, 15. un 16. pantu, kā arī 19. panta a) un b) punktu,
         tā kā:
         
                     (1)
                  
                  
                     Komisijas Īstenošanas regula (ES) 2018/659 (3) iedibina tādu trešo valstu un to teritorijas daļu sarakstu, no kurām Savienībā atļauts ievest zirgu dzimtas dzīvnieku un to spermas, olšūnu un embriju sūtījumus. Tajā ir noteiktas arī dzīvnieku veselības un veterinārās sertifikācijas prasības, kas piemērojamas šiem sūtījumiem.
                  
               
                     (2)
                  
                  
                     Direktīva 2009/156/EK nosaka dzīvnieku veselības prasības, kas reglamentē zirgu dzimtas dzīvnieku importu Savienībā. Tā paredz, ka Savienībā importētiem zirgu dzimtas dzīvniekiem jābūt no trešām valstīm, kas ir brīvas no Āfrikas zirgu mēra.
                  
               
                     (3)
                  
                  
                     Direktīva 92/65/EEK nosaka dzīvnieku veselības prasības, kas reglamentē zirgu dzimtas dzīvnieku spermas, olšūnu un embriju importu Savienībā. Tā paredz, ka Savienībā drīkst importēt tikai preces, kas nāk no tādas trešās valsts vai tās teritorijas daļas, kura norādīta saskaņā ar minēto direktīvu izveidotā trešo valstu sarakstā.
                  
               
                     (4)
                  
                  
                     Konkrētie noteikumi par dzīvnieku tranzītsūtījumu kontrolēm ir noteikti Komisijas Deleģētās regulas (ES) 2019/2124 (4) III un IV nodaļā.
                  
               
                     (5)
                  
                  
                     2020. gada 27. martā Taizeme Pasaules Dzīvnieku veselības organizācijai (OIE) paziņoja par Āfrikas zirgu mēra uzliesmojumu. Zirgu dzimtas dzīvnieku un to reproduktīvo produktu ievešanai Savienībā no Taizemes turpmāk nevajadzētu būt atļautai. Tāpēc, lai zirgu dzimtas dzīvnieku un to reproduktīvo produktu ievešana Savienībā no Taizemes turpmāk vairs nebūtu atļauta, būtu jāgroza Īstenošanas regulas (ES) 2018/659 I pielikuma ieraksts par Taizemi.
                  
               
                     (6)
                  
                  
                     Tāpēc Īstenošanas regula (ES) 2018/659 būtu attiecīgi jāgroza.
                  
               
                     (7)
                  
                  
                     Ņemot vērā riskus dzīvnieku veselībai, Īstenošanas regulas (ES) 2018/659 I pielikuma ieraksta par Taizemi grozījumam būtu jāstājas spēkā iespējami drīz.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2018/659 I pielikuma ierakstu par Taizemi aizstāj ar šādu:
            
               
                           “TH
                        
                        
                           Taizeme
                        
                        
                           TH-0
                        
                        
                           Visa valsts
                        
                        
                           G
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
         
            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 14.9.1992., 54. lpp.
         
         
            (2)  OV L 192, 23.7.2010., 1. lpp.
         
         
            (3)  Komisijas Īstenošanas regula (ES) 2018/659 (2018. gada 12. aprīlis) par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 110, 30.4.2018., 1. lpp.).
         
            (4)  Komisijas Deleģētā regula (ES) 2019/2124 (2019. gada 10. oktobris), ar ko attiecībā uz noteikumiem par tādu dzīvnieku un preču sūtījumu oficiālajām kontrolēm, kas ir tranzītā, pārkrauti un tālākā transportēšanā caur Savienību, papildina Eiropas Parlamenta un Padomes Regulu (ES) 2017/625 un groza Komisijas Regulu (EK) Nr. 798/2008, (EK) Nr. 1251/2008, (EK) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijas Īstenošanas regulu (ES) 2016/759 un Komisijas Lēmumu 2007/777/EK (OV L 321, 12.12.2019., 73. lpp.)